تأمين معبر لݣرݣرات 2020

دارت لمملكة لمغربية صباح د نهار جمعة 13 نونبر 2020 تدخل عسكري بدون نية قتالية وبشكل سلمي فمنطقة لݣرݣرات بهدف تطهيرها من ميليشيات لپوليزاريو وفتح الطريق امام عبور المدنيين بين المغرب وموريتانيا بعد اغلاقها لمدة 15 يوم من طرف الپوليزاريو. جات هاد لعملية بعدما خرج بلاغ د وزارة الخارجية المغربية تذكر فيه بللي ”المغرب قرر التحرك في احترام تام للسلطات المخولة ليه، حيت التحركات لي كتقوم بها لپوليزاريو كتشكل اعمال متعمدة لزعزعة الاستقرار وتغيير الوضع بالمنطقة، وكتمثل انتهاك للاتفاقيات العسكرية، وتهديد حقيقي لاستدامة وقف اطلاق النار، كما ان هاد التحركات كتقوض اية فرص لاعادة اطلاق العملية السياسية المنشودة من قبل المجتمع الدولي“، اضافة لان هاد العملية ”كتقوم على تجنب اي احتكاك مع اشخاص مدنيين وعدم اللجوء لاستعمال السلاح الا في حالة الدفاع الشرعي“. خلفية. بدات لپوليزاريو رسميا يوم 21 اكتوبر 2020 بعميلة غلق معبر لݣرݣرات بهدف الضغط على المغرب واثبات وجودها قبل موعد صدور تقرير مجلس الامن الدولي الخاص بقضية الصحراء، وقام 60 شخص تابع ليها بوضع الاحجار والاطارات المطاطية وتخريب الممرات ديال المنطقة الحدودية شي لي فرض حصار اقتصادي على موريتانيا وعطل الحركة التجارية ما بين المغرب وغرب افريقيا وخلا بزاف ديال السائقين المغاربة واحلين فموريتانيا. ايام قليلة من بعد قطع الطريق قامت لپوليزاريو بارسال قواتها للمنطقة تحت ذريعة "حماية مواطنيها"، الامر لي اعتابرو المغرب استفزاز، خصوصاً ان المنطقة عازلة ومنزوعة السلاح بمقتضى اتفاق وقف اطلاق النار 1991. دعوات دولية لوقف عرقلة السير. طالب الامين العام للامم المتحدة انطونيو غوتيريش يوم السبت 26 شتنبر 2020، لانفصاليين ديال لپوليزاريو، بعدم عرقلة حركة السير المدنية والتجارة المنتظمة ف لݣرݣرات، والامتناع على اي اجراء اقدر يشكل تغيير فالوضع القائم فالمنطقة العازلة. دعا سفير الولايات المتحدة الامريكية المعتمد لدى المملكة المغربية دايفيد فيشر لعدم عرقلة حركة السير المدنية والتجارية المنتظمة عبر معبر لݣرݣرات الحدودي. قال نيكولاس دي ريفيير السفير الممثل الدائم لفرنسا لدى الامم المتحدة، فتفسيرو للتصويت على قرار مجلس الامن الدولي 2548 بلي فرنسا كتؤيد دعوة المتحدث باسم الامين العام للامم المتحدة لعدم عرقلة حركة السير المدنية والتجارية وعدم تغيير الوضع القائم فالمنطقة العازلة، وبلي فرنسا كتدعم فهاد الصدد جهود بعثة المينورسو. نتائج. انساحبات عناصر جبهة لپوليزاريو من معبر لݣرݣرات الحدودي مع موريتانيا من بعد تدخل الجيش المغربي. وݣالت وزارة الشؤون الخارجية والتعاون الافريقي والمغاربة المقيمين بالخارج بلي التحرك المغربي تم بشكل سلمي و دون اشتباك ؤلا تهديد لسلامة المدنيين وبدون اراقة دماء ؤلا تسجيل ضحايا. وافاد بلاغ للقيادة العامة للقوات المسلحة الملكية من بعد ساعات قليلة على التدخل بان معبر لݣرݣرات بين المغرب وموريتانيا ولا مؤمن بشكل كامل من خلال اقامة حزام امني بتعليمات سامية من الملك محمد السادس القائد الاعلى ورئيس اركان الحرب العامة للقوات المسلحة الملكية. من بعد نجاح العملية باشرات الفرق الهندسية العسكرية والمدنية تعبيد الطريق الرابط ما بين نقطة لݣرݣرات والنقطة 55 بالحدود الموريتانية، وبناء جدار عازل لحماية مستخدمي الطريق من اي استفزاز محتمل للبوليساريو. ردود الفعل الرسمية. داخل لمغريب. عقد سعد الدين العثماني رئيس الحكومة المغربية، نهار 13 نونبر 2020 جتماع معا الزوعاما د الاحزاب السياسية الوطنية باش يطلعهم على اخر المستجدات المتعلقة بالتحرك لي باشراتو المملكة ف المنطقة العازلة ديال لݣرݣرات، و عبّرو الزوعاما د الاحزاب السياسية المغربية خلال هلظ الاجتماع على تقديرهم الرفيع للمبادرات والتوجيهات الملكية الهادفة للدفاع على الوحدة الترابية للمملكة وترسيخ مغربية الصحراء بشكل لا رجعة فيه، ودعاو المشاركين خلال هاد الاجتماع للتعبئة الشاملة واليقظة المتواصلة لكل القوى الحية للذود على وحدة المملكة وسلامة اراضيها. اعلن البرلمان المغربي لدعمو لعملية التطهير وجا فبلاغ رسمي: ”كيؤكد ممثلو الامة تثمينهم ودعمهم للخطوات المسؤولة والشجاعة لي كتقوم بها قواتنا المسلحة الملكية بقيادة جلالة الملك محمد السادس“. اكدات الهيئات المنتخبة و الشومبرات المهنية ف مدينة العيون تاييدها التام و المطلق و اللامشروط لتدخل القوات المسلحة الملكية لتامين معبر لݣرݣرات، و ضمان تدفق السلاعي و تنقل الافراد المدنيين لي بلا سلاح. خارج لمغريب. مواقف داعمة. تافقات بزافت الدول العربية والافريقية على وجاهة وشرعية التحرك المغربي فالمعبر الحدودي ديال لݣرݣرات، بعدما طردات القوات المسلحة الملكية المغربية مرتزقة للپوليزاريو من بعد ثلاثة اسابيع من الاستفزاز واغلاق المعبر فوجه البضائع والاشخاص. وهادو كانو ابرز الردود: نفس الشيء كنتلاقاو هيئات دولية دعمات الموقف المغربي واكدات على اهمية فتح المعبر، بحال البرلمان العربي، منظمة التعاون الاسلامي، مجلس التعاون الخليجي، وليتيحاد لؤروپي. قال اوليڤر فاريلي لمفوض لؤروپي للجوار والتوسع فتغريدة ليه على تويتر بلي كيرحب بالتزام المغرب باتفاق وقف اطلاق النار، وقال بلي ضمان حرية تنقل الافراد والسلع اساسية، وبلي الحفاظ على الاستقرار السياسي والاقتصادي لدول الجوار امر لا رجعة فيه. للپوليزاريو و الجزائر. وصفات "حركة البناء الوطني" فالجزائر عملية تطهير المعبر الحدودي د لݣرݣرات ب "اعتداء عسكري دنيء" و وصفات القوات المسلحة الملكية ب "الجيش المحتل"، وتم نشر هاد التصريحات ف جوج مقالات مختالفين على موقع "وكالة الانباء الجزائرية" (الذراع الرسمي للاعلام الجزائري) ف 13 و 14 نونبر 2020. قال ابراهيم غالي الامين العام لجبهة للپوليزاريو بلي الاخيرة نساحبات من اتفاق وقف اطلاق النار وبلي ”المعارك بدات وان الحرب اندلعات ومعها ولجنا مرحلة جديدة وحاسمة. “